
	讜讟讜讜讛 注诇 讬专讬讻讜 转讻诇转 诇爪讬爪讬转讜. 驻讬专讜砖 注''讬 砖讬谞讜讬 讗讘诇 讘转驻讬诇讬谉 讗讬 讗驻砖专 讘砖讬谞讜讬 砖爪专讬讱 讻转讬讘讛 转诪讛 讜讘注砖讬讬转 转驻讬诇讬谉 讜爪讬爪讬转 诇讗 讗讬讬专讬 讘诪转谞讬' 讜砖诪讗 讗讬谉 讗讬住讜专 讻讬 讗诐 讘讻转讬讘讛 讜讟讜讬讬讛 讜诪讛 砖谞讛讙讜 诇讻转讜讘 讘注讜讙诇 诇讗 诪爪讬谞讜 讛讬转专 讜讻谉 驻讬专砖 讘转讜住驻讜转 讛专讘 讘砖诐 专讘讜 讜讗驻讬诇讜 注诇 讬讚讬 讛讚讞拽 注诇 讬讛讜讚讬 讗讞讚 砖转驻讜住 讛讬讛 讛转讬专讜 讘讚讜讞拽 讙诐 注诇 讬讚讬 讛讬驻讜讱 砖讛讜讗 谞拽专讗 诪爪讚 讗讞专 诇讗 讛讬讜 诪转讬专讬谉 讜讙诐 讗讬 诇讗 讗住讜专 诪砖讜诐 诪诇讗讻讛 讛讗 讗住专讬谞谉 讗驻讬诇讜 讟讬专讞讗 讚诇讗讜 诪诇讗讻讛 讘驻专拽 拽诪讗 (讚祝 讚.) 诪讬讛讜 谞讛讙讜 诇讜诪专 讚诪转谞讬' 诇讗 讗讬讬专讬 注诇 讬讚讬 讛讬驻讜讱 讜讬砖 讻讜转讘讬谉 注诇 讬讚讬 讞讬诇讜拽 讛讗讜转 讜讻讱 讛讬讛 注讜砖讛 专讘讬 讝拽谞讬 讜讛讬讜''讚 砖讗讬 讗驻砖专 讛讬讛 讻讜转讘 讘讻转讘 讛驻讜讱: 专讘讬 讬讛讜讚讛 讗讜诪专 诪注专讬诐. 诇讻讗讜专讛 诪讞诪讬专 讬讜转专 诪专讘讬 诪讗讬专 砖讛转讬专 诇讗讞专讬诐 讜讘转讜住驻讜转 驻讬专砖讜 讚专讘讬 诪讗讬专 讗讬谞讜 诪转讬专 讗诇讗 讘讛注专诪讛 讜诇讗 讛讘谞转讬: 专讘讬 讬讜住讬 讗讜诪专 讻讜转讘 讜诪讜讻专 讻讚讬 驻专谞住转讜. 讚砖专讬 诇讙诪专讬 诇讗讞专讬诐 讘砖讻专 讜讚讜拽讗 讻讚讬 驻专谞住转讜 讜诇讻讗讜专讛 诪讬拽诇 诪讻讜诇讛讜 讜讻谉 驻讬' 讛专''讗 注讜讚 驻讬' 讚讻讜诇讛讜 讛讜讬 砖专讬 讻讚讬 驻专谞住转讜 讚讗讬谉 诇讜 诪讛 讬讗讻诇 讜诇讗 讗讬讬专讬 讗诇讗 讻砖讬砖 诇讜 诪讛 讬讗讻诇 讜诪讞诪讬专 专讘讬 讬讜住讬 讬讜转专 诪讻讜诇讛讜 讜诇讬砖谞讗 诇讗 诪砖诪注 讛讻讬 讚讛讜讛 诇讬讛 诇诪讬诪专 讗讬谞讜 讻讜转讘 讗诇讗 讻讚讬 驻专谞住转讜 诪讬讛讜 讘诪讬诇转讗 讚专讘讬 讬讛讜讚讛 拽砖讛 谞诪讬 拽爪转 讚讛讜讛 诇讬讛 诇诪讬诪专 讗讬谞讜 讻讜转讘 讗诇讗 讻讚讬 驻专谞住转讜 注诇 讬讚讬 讗讞专讬诐 讗讜 注诇 讬讚讬 讛注专诪讛 讜讛砖转讗 诪转谞讬' 讗转讬讗 讻专讘讬 诪讗讬专 讜讬砖 诪驻专砖讬诐 讚讻讚讬 驻专谞住转讜 谞诪讬 诇讗 诪砖诪注 讚讗讬谉 诇讜 诪讛 讬讗讻诇 砖专讬 讚讛讜讗讬诇 讚爪讜专讱 诪爪讜讛 诪讜转专 诇讛砖转讻专 讘讛 讚讘讞谞诐 诇讗 讬专爪讛 诇注砖讜转 讻谉 讜诪转谞讬转讬谉 驻讬专砖 讘转讜住驻讜转 讛专讘 讚驻诇讬讙讗 讗讻讜诇讛讜 讜转谞讗 讗讞专 讛讜讗 讜讛''专 讬讜谞讛 驻讬专砖 讚讗转讬讗 讻转谞讗 拽诪讗 讜讛讻讬 驻讬专讜砖讜 讗讬谉 讻讜转讘讬谉 住驻专讬诐 转驻讬诇讬谉 讜诪讝讜讝讜转 讻讚讬 诇诪讜讻专诐 讗讜 讻讚讬 诇讛谞讬讞诐 讜注讜讚 驻讬' 讚讗转讬讗 讻专讘讬 讬讜住讬 诇驻讬 诪讛 砖驻讬专砖 砖专讘讬 讬讜住讬 诪讞诪讬专 讜讗讬谉 专讗讬讛 诪讻讗谉 砖诪讜转专 诇讛谞讬讞 转驻讬诇讬谉 讚讚诇诪讗 专讘讬 诪讗讬专 讜专讘讬 讬讛讜讚讛 诇讟注诪讬讬讛讜 讚住讘讬专讗 诇讛讜 驻专拽 讛诪讜爪讗 转驻讬诇讬谉 (注讬专讜讘讬谉 讚祝 爪讜: 讜砖诐) 砖讘转 讝诪谉 转驻讬诇讬谉 [讜专讘] 讜专讘讛 讘专 讘专 讞谞讛 谞诪讬 讛讻讬 诪爪讬 住讘专讬 讜讗注''讙 讚讻讜诇讛讜 讗诪讜专讗讬 讚驻专拽 讛拽讜诪抓 专讘讛 (诪谞讞讜转 讚祝 诇讜: 讜砖诐) 诪砖诪注 讚讗讬转 诇讛讜 砖讘转 诇讗讜 讝诪谉 转驻讬诇讬谉 讛讜讗 讗讘诇 专' 讬爪讞拽 讘谉 讗讘专讛诐 讛讬讛 诪讘讬讗 诪谉 讛讬专讜砖诇诪讬 诇讛转讬专 诇讛谞讬讞 讚讗诪专 讘讬专讜砖诇诪讬 讞讚 讘专 谞砖 讗讜讘讚 转驻讬诇讜讬 讘讞讜诇讗 讚诪讜注讚讗 讗转讗 诇拽诪讬讛 讚专讘 讞谞谞讗诇 驻讬' 砖讬讻转讜讘 诇讜 诇驻讬 砖讛讬讛 住讜驻专 讻讚讗讬转讗 讘诪讙讬诇讛 (讚祝 讬讞:) 砖诇讞讬讛 诇拽诪讬讛 讚专讘讛 讘专 讘专 讞谞讛 讗诪专 诇讬讛 讝讬诇 讛讘 诇讬讛 转驻讬诇讬讱 讜讗转 讻转讘 诇讱 讚转谞谉 讻讜转讘 讗讚诐 转驻讬诇讬谉 诇注爪诪讜 讗转讗 诇拽诪讬讛 讚专讘 讗诪专 诇讬讛 讻转讜讘 诇讬讛 驻讬专讜砖 讘诇讗 讛注专诪讛 诪转谞讬' 驻诇讬讙讗 注诇 专讘 讻讜转讘 讗讚诐 转驻讬诇讬谉 讜诪讝讜讝讛 诇注爪诪讜 讛讗 诇讗讞专 诇讗 专讘 驻转专 诇讛 讘讻讜转讘 诇讛谞讬讞 驻讬专讜砖 专讘 诪注诪讬讚 讛诪砖谞讛 诇讛谞讬讞诐 讗讞专 讛诪讜注讚 讗讘诇 诇讛谞讬讞诐 讘诪讜注讚 砖专讬 讜讘讛诇讻讜转 讙讚讜诇讜转 驻住拽 讚讗住讜专 诇讛谞讬讞 转驻讬诇讬谉 讘讞讜诇讜 砖诇 诪讜注讚 讜诇讟注诐 砖诪诪注讟 砖讘转讜转 讜讬诪讬诐 讟讜讘讬诐 诪讬诪讬诐 讬诪讬诪讛 诪住转讘专 砖驻讬专 讚诪诪注讟 讞讜诇讜 砖诇 诪讜注讚 讜诇诪讗谉 讚讚专讬砖 (诪谞讞讜转 讚祝 诇讜:) 诪诇讱 诇讗讜转 讬爪讗讜 砖讘转讜转 讜讬诪讬诐 讟讜讘讬诐 砖讛谉 讘注爪诪谉 讗讜转 讬砖 诇讜诪专 诇驻讬 砖讗讬谉 注讜砖讬谉 诪诇讗讻讛 讻讬 讗诐 讘讚讘专 讛讗讘讚 讗讘诇 拽砖讬讗 诇诪讗讬 讚驻专讬砖讬转 诇注讬诇 (讚祝 讘. 讚''讛 诪砖拽讬谉) 讚诪诇讗讻讛 讚讞讜诇 讛诪讜注讚 诪讚专讘谞谉 讛讬讻讬 诪诪注讟 诇讛讜 讬砖 诇讜诪专 讛讜讗讬诇 讜讗讜讻诇 诪爪讛 讜讬讜砖讘 讘住讜讻讛 讗讬谉 爪专讬讱 讗讜转 讜讗诐 讛讜讗 讗诪转 讚讘讞讜诇 讛诪讜注讚 讞讬讬讘 讘转驻讬诇讬谉 讬砖 诇讜诪专 讛讜讗讬诇 讜注讜砖讬谉 诪诇讗讻讛 讘讜 讗讬谉 讗讜转 讜诪讬诪讬诐 讬诪讬诪讛 谞诪讬 诇讗 诪诪注讟 讗诇讗 讬讜诐 讟讜讘 讚讞诇讜拽 诪砖讗专 讬诪讬诐: 讛拽讜讘专 讗转 诪转讜. 诇讛讻讬 谞拽讟 拽讜讘专 讚讗讘讬诇讜转 诪转讞诇转 诪砖注转 住转讬诪转 讛讙讜诇诇 讻讚讗诪专讬谞谉 诇拽诪谉 (讚祝 讻讝.): 砖诇砖讛 讬诪讬诐. 讻讱 讛讜讗 注讬拽专 讗讘讬诇讜转 诇讻诪讛 诪讬诇讬 讜讗诪专讬谞谉 诇拽诪谉 (砖诐:) 砖诇砖讛 讬诪讬诐 诇讘讻讬: 诪讗讬 讟注诪讗 诇讗 讘讟诇讜. 讛讻讗 讛讜讛 谞讬讞讗 讟驻讬 诇讙专讜住 讬诪讬诐 诇注谞讬谉 诪讗讬 诇讗 讘讟诇讜 讜讗讬谉 爪专讬讱 诇讛讙讬讛 讚讛讬讗 讛讬讗: 砖讗诐 诇讗 讙讬诇讞 注专讘 讛专讙诇 讻讜'. 讜谞专讗讛 诇讬 讚讛''讛 诇讗 讻讬讘住 讜诇讗 专讞抓 注专讘 讛专讙诇 讗诐 诪讜转专 诇专讞讜抓 讜诇讻讘住 诪讘注专讘 讬讜''讟 讜诇讗 讻讬讘住 讜诇讗 专讞抓 诇讗 讬讻讘住 讘专讙诇 讜讛砖转讗 谞讬讞讗 讛讗 讚拽转谞讬 讙讝专转 砖讘注讛 讘讟诇讜 讛讗 讬诪讬诐 诇讗 讘讟诇讜 讜诪讬讛讜 拽砖讬讗 诇谉 讚拽讗诪专 讘住诪讜讱 砖讻砖诐 砖诪爪讜转 砖诇砖讛 诪讘讟诇转 讙讝专转 砖讘注讛 讗驻讬诇讜 诇转谞讗 拽诪讗 讚诪讘讟诇转 讗驻讬诇讜 讬诪讬诐 砖诪讘讬讗 讗讘讗 砖讗讜诇 专讗讬讛 诇诪爪讜转 砖诇砖讬诐 砖讘讟诇讜 诇讙诪专讬 讗驻讬诇讜 讬诪讬诐 讜讛专讬''谉 驻讬' 讚讚讜拽讗 诇讗 讙讬诇讞 讗讘诇 诇讗 讻讬讘住 诇讗 讚诪讜转专 诇讻讘住 讗驻讬诇讜 诇讗 讻讬讘住 砖讛讜讗 爪讜专讱 讙讚讜诇 讬讜转专 讜讗讬谉 谞专讗讛 诇讬 讟注诪讜 讚讗诐 讛讜讗 爪讜专讱 讙讚讜诇 讻''砖 砖讬砖 诇谞讜 诇拽谞住讜 讘砖诇讗 注砖讛 拽讜讚诐 讛专讙诇 讜谞讻谞住 讘专讙诇 讜诇驻讬专讜砖 讛拽讜谞讟专住 讚诪驻专砖 诇拽诪谉 砖讗诐 讞诇 砖诇讬砖讬 诇讛讬讜转 注专讘 讛专讙诇 砖讗住讜专 讘专讞讬爪讛 注讚 讛注专讘 讝讛讜 注讚 砖讞砖讻讛 讗诐 讻谉 诇讗 砖讬讬讱 诇拽谞住讜 讘诪讛 砖诇讗 专讞抓 讜诇讗 讻讘住 讜讗''讻 讬诪讬诐 诇注谞讬谉 诪讗讬 诇讗 讘讟诇讜 讙讘讬 砖讘注讛 诪讬讛讜 讬砖 诇讜诪专 讚讗诐 诇讗 专讞抓 讘专讙诇 讗住讜专 诇专讞讜抓 讗讞专 讛专讙诇 讜注讜讚 讬砖 诇讜诪专 讗讙讘 讚谞拽讟 住讬驻讗 讙讝专转 谞拽讟 讘专讬砖讗 讙讝专转 讜注讜讚 谞专讗讛 诇讬 讚专讬砖讗 讛''驻 砖诇砖讛 讬诪讬诐 讘讟诇讛 讙讝专转 砖讘注讛 讛讗 砖谞讬 讬诪讬诐 诇讗 讘讟诇讛 讙讝专转 诪''诪 驻讬' 讗诪转 诪讚拽讗诪专 讘住诪讜讱 砖讻砖诐 砖讙讝专转 砖诇砖讛 诪讘讟诇转 讙讝专转 讝' 讻讜' 诪砖诪注 砖讝讛 驻砖讜讟 讗驻讬诇讜 诇转''拽 讜讛砖转讗 转讬诪讛 诇讬 讚讻讬 诪砖谞讬 砖讗诐 诇讗 讙讬诇讞 讘讜 转讬谞讞 住讬驻讗 讗讘诇 讘专讬砖讗 讚拽讗诪专 讘讟诇讛 讛讬诪谞讜 讙讝专转 讝' 讗诪讗讬 谞拽讟 讙讝专转 讜诇注谞讬谉 诪讗讬 拽讗诪专 讬诪讬诐 诇讗 讘讟诇讜 讜讬''诇 讚讗讙讘 讚谞拽讟 住讬驻讗 讙讝专转 转谞讗 谞诪讬 专讬砖讗 讙讝专转 讜注讜讚 谞专讗讛 诇讬 讚专讬砖讗 讛''驻 砖诇砖讛 讬诪讬诐 讘讟诇讛 讙讝专转 讝' 讛讗 砖谞讬 讬诪讬诐 讘讟诇讜 讙讝专转 讛讗 讬诪讬诐 诇讗 讘讟诇讜 诇注谞讬谉 讚谞讜讛讙 讚讘专讬诐 砖讘爪讬谞注讗:




专讘讬谞讜 讞谞谞讗诇

转"专 讻讜转讘讬谉 转驻讬诇讬谉 讜诪讝讜讝讜转 诇注爪诪谉 讜诇讗讞专讬诐 讘讟讜讘讛 讚讘专讬 专' 诪讗讬专 专' 讬讛讜讚讛 讗讜诪专 诪注专讬诐 讜诪讜讻专 讜讞讜讝专 讜讻讜转讘 诇注爪诪讜 专' 讬讜住讬 讗讜诪专 讻讜转讘 讜诪讜讻专 讻讚专讻讜 讻讚讬 驻专谞住转讜. 



讗讬专讬 诇讬讛 专讘 诇专讘 讞谞谞讗诇 讛诇讻讛 讻讜转讘 讜诪讜讻专 讻讚专讻讜 讻讚讬 驻专谞住转讜:




讜讟讜讜讛 讗讚诐 注诇 讬专讬讘讜 转讻诇转 诇爪讬爪讬转讜 讗住讬拽谞讗 讗诪专 专讘 讬讛讜讚讛 讗诪专 砖诪讜讗诇 讜讻谉 讗"专 讞讬讬讗 讘专 讗讘讗 讗"专 讬讜讞谞谉 讟讜讜讛 讗讚诐 讘讬谉 讘讗讘谉 讘讬谉 讘驻诇讱. 



讜讛诇讻讛 讻讜转讘 讜诪讜讻专 讻讚讬 驻专谞住转讜:




诪转谞讬' 讛拽讜讘专 讗转 诪转讜 讙' 讬诪讬诐 拽讜讚诐 诇专讙诇 讘讟诇讛 讛讬诪谞讜 讙讝讬专转 砖讘注讛. 拽讘专讜 拽讜讚诐 诇专讙诇 砖诪讜谞讛 讬诪讬诐 讘讟诇讛 讛讬诪谞讜 讙讝讬专转 砖诇砖讬诐 诪驻谞讬 砖讗诪专讜 砖讘转 注讜诇讛 讜讗讬谞讛 诪驻住拽转. 



专讙诇讬诐 诪驻住讬拽讬谉 讜讗讬谞谉 注讜诇讬谉 讻讜'. 



讗诪专 专讘 讙讝专转 讘讟诇讜. 讬诪讬诐 诇讗 讘讟诇讜. 驻讬' 讙讝专转 讘讟诇讜 谞讚讞讜 讙讝讬专转 讛讗讘讬诇讜转 讙讘讬 讛专讙诇 砖讬砖 诇讜 诇讙诇讞 讜讝讜诇转讬 讝讛 诪讙讝讬专转 讛讗讘讬诇讜转. 



讜讗诐 诇讗 讙讬诇讞 注专讘 讛专讙诇 讗住讜专 诇讜 诇讙诇讞 讗讞专 讛专讙诇.





专诪讘"谉

讛拽讜讘专 讗转 诪转讜 讙' 讬诪讬诐 拽讜讚诐 诇专讙诇 讘讟诇讜 诪诪谞讜 讙讝专转 砖诇砖讬诐 诪驻谞讬 砖讗诪专讜 讛砖讘转 注讜诇讛 讜讗讬谞讛 诪驻住拽转 讛专讙诇讬诐 诪驻住讬拽讬谉 讜讗讬谞谉 注讜诇讬谉 专讘讬 讗诇讬注讝专 诪讚诪讬 诇讬讛 诇讗讞专 砖讘注讛 讜诪专 诇讗 诪讚诪讬 诇讬讛. 讜诪住转讘专讗 讚讛诇讻转讗 讻专讘讬 诪谞讬 讚讗诪专 讗讬谞讜 拽讜专注 诪诪注砖讛 讚专讘讬 讞讬讬讗 讚讗诪专 诇讬讛 诇专讘 讗讘讗 拽讬讬诐 讜讗讬诪讗 拽讬讬诪转 讜讗诪专 诇讬讛 诇讗 讜讗诪专 诇讬讛 讞诇讜抓 诇讬 诪谞注诇讬 讜讗诇讜 拽专讬注讛 诇讗 讗砖讻讞谉 讚注讘讚 讻诇诇 讝讛讜 转讜专祝 讚讘专讬 讛专讘 讝"诇. 
讜住讜讙讬讗 诪砖讜讘砖转 讛讬讗 讘驻讬专讜砖 讝讛. 讞讚讗 讚讛讜讛 诇谉 诇诪讬诪专 拽讜专注 注诇 讗讘讬讜 讜注诇 讗诪讜 讗讜 讗讬谞讜 拽讜专注. 诪讚拽讗诪专 住转诐 砖诪注 诪讬谞讛 讘砖诪讜注讛 专讞讜拽讛 讚讻讜诇讛讜 拽专讜讘讬诐 驻诇讬讙讬 讜注讜讚 讚拽讗诪专讬 讻讬 转谞讬讗 讛讛讬讗 讘讻讘讜讚 讗讘讬讜 讜讗诪讜. 讜讗谞谉 谞诪讬 讘讻讘讜讚 讗讘讬讜 讜讗诪讜 拽讗 讗诪专讬谞谉 讚讻诇 砖讻谉 讝讛 砖注讻砖讬讜 砖诪注 讜讘砖注转 讞讬诪讜诐 讗讬谞讜 拽讜专注 砖讗讬谞讜 谞讜讛讙 讘讛谉 讻讘讜讚. 讜讛讗 讚拽讗诪专 专讘讬 讞讬讬讗 诇讗 拽专注 注诇 讗讘讬讜 讜注诇 讗诪讜 诇讗讜 诪讬诇转讗 讛讬讗. 讚专讘讬 讞讬讬讗 注诇 讗讞讬讜 讜注诇 讗讞讜转讜 讛讬讛 讻讚讗诪专讬谞谉 讘转讞诇转 诪注砖讛 专讘 讘专 讗讞讜讛 讚专讘讬 讞讬讬讗 讚讛讜讗 讘专 讗讞转讬讛 讚专讘讬 讞讬讬讗 诇讜诪专 砖讛讬讛 讞讬讬讘 诇讛转讗讘诇 注诇 讗讘讬讜 讜讗诪讜 砖诇 专讘. 讜讗诐 讗讘讬讜 讜讗诪讜 砖诇 专讘讬 讞讬讬讗 诪转讜 讗讬谉 诪拽讜诐 诇拽讜专讘转讜 砖诇 专讘 注诐 专讘讬 讞讬讬讗 讘讻讗谉 讜诇讗 诇讬讞讜住诐. 讜讻讱 讗谞讜 讙讜专住讬谉 讘谞讜住讞讗讜转 诪讚讜讬讬拽讜转 讗讬讘讜 拽讬讬诐 讜讛讜讗 砖诐 讗讘讬讜 砖诇 专讘 讻讚讗讬转诪专 (讘住谞讛讚专讬谉 讛' 注"讗) 讗讬讘讜 讞谞讗 讜诪专转' 讜专讘讬 讞讬讬' 讻讜诇讛讜 讗讞讬 讛讜讜 讜讛谞讜住讞讗讜转 砖讙讜专住讬谉 讘讛谉 讗讘讗 讗讬谉 诇讛诐 拽驻讬讚讗 讘讬谉 诇讗讬讘讜 诇讗讘讗 讜讻谉 专讘 讻谉 讛讬讛 砖诪讜 讗讘讗 讗专讬讻讗 讗讜 砖拽专讗 砖谞讬讛诐 讗讘讗 讜讗讬诪讗 注诇 砖诐 讻讘讜讚谉:



专' 讗诇讬注讝专 讗讜诪专 诪砖讞专讘 讘讬转 讛诪拽讚砖 注爪专转 讻砖讘转 专讘谉 讙诪诇讬讗诇 讗讜诪专 专"讛 讜讬讜讛"讻 讻专讙诇讬诐 讜讗讬谉 爪专讬讱 诇讜诪专 注爪专转 讜讻讜'.讻讚驻专讬砖讬转 讘诪转谞讬转讬谉 (讻"讚 注"讗) 讗诪专 专讘 讙讬讚讜诇 讘专 诪谞砖讬讗 讗诪专 砖诪讜讗诇 讛诇讻讛 讻专讘谉 讙诪诇讬讗诇 讚专讗砖 讛砖谞讛 讜讬讜诐 讛讻驻讜专讬诐 讻专讙诇讬诐 讜讻诇 砖讻谉 注爪专转 讗讬讻讗 讚诪转谞讬 诇讛 诇讛讗 讚讙讬讚讜诇 讘专 诪谞砖讬讗 讗讛讛讬讗 讚转谞讬讗 转讬谞讜拽 讻诇 砖诇砖讬诐 讬讜诐 讜讻讜':





专讬讟讘"讗

讜讟讜讜讛 注诇 讬专讻讜 转讻诇转 诇爪讬爪讬转讜. 讚诪讗讬 讚讗驻砖专 诇砖谞讜讬讬 诪砖谞讬谞谉 讗讘诇 讘讻转讬讘' 转驻诇讬谉 讗讬谉 诇砖谞讜转:



讬讟 转"专 讻讜转讘 讗讚诐 转驻诇讬谉 讜讻讜' 讻讘专 谞讞诇拽讜 专讘讜转讬谞讜 讘注诇讬 讛转讜住驻讜转 讝讻专讜谞诐 诇讘专讻讛 讗诐 诪谞讬讞谉 转驻讬诇讬谉 讘诪讜注讚 讜讬砖 讗讜诪专讬诐 砖讗讬谞讜 讝诪谉 转驻讬诇讬谉 讘讬诪讬诐 讟讜讘讬诐 诪驻谞讬 砖讬砖 讘讛诐 讗讜转 讙诐 讻谉 讘驻住讞 讗讜转 砖诇 讞诪抓 讜讘住讜讻讜转 讗讜转 砖诇 住讜讻讜转 讜诇讜诇讘 讜讛讬讬谞讜 讚讗住专讬' 讛讻讗 诇讻转讜讘 转驻诇讬谉 诇讗讞专讬诐 讘诪讜注讚 诇讗讞专讬诐 诪砖讜诐 讚诇讗 爪专讬讻讬 诇讬讛 诇诪讜注讚 讜诪讝讜讝讛 讚讜诪讬讗 讚转驻诇讬谉 讜诪讬讛讜 诇讙专诪讬讛 砖专讬' 诇讬讛 讻讚讬 砖讬讛讬讜 诪讝讜诪谞讬谉 诇讜 诇讗讞专 讛诪讜注讚 讜讝讛 讚注转 专讘讬' 讬爪讞拽 讝"诇 讗讘诇 专讘讬' 砖诪砖讜谉 讜专讘讬' 讬讛讜讚讛 讝"诇 讻转讘讜 讚诪讜注讚 讝诪谉 转驻诇讬谉 讚注讬拽专 讛讗讜转 讛讬讬谞讜 讘讬诪讬诐 讟讜讘讬诐 砖讬砖 讘讛谉 注讬拽专 讛诪爪讜转 讜讛谉 讗住讜专讬' 讘注砖讬讬转 诪诇讗讻讛 讜讛讘讬讗讜 专讗讬讛 诪谉 讛讬专讜砖' 砖讗诪专讜 注诇 砖诪讜注转讬谞讜 讞讚 讘专 谞砖 讚讗讜讘讚 转驻讬诇讬讜 讗转讗 诇住驻专讗 拽诪讬' 讚专讘讛 讘专 讘专 讞谞讛 讗"诇 讝讬诇 讛讘 诇讬讛 转驻讬诇讱 讜讻转讜讘 诇注爪诪讱 讚转谞讬讗 讻讜转讘 讗讚诐 转驻诇讬谉 诇注爪诪讜 讗转讗 诇拽诪讬讛 讚专讘 讗"诇 讝讬诇 讻转讜讘 诇讬讛 诇讛讚讬讗 讜讗诪专讬' 诪转谞讬转讗 驻诇讬讙讗 注诇讬讛 讚专讘 讜讗诪专讬' 驻转专 诇讬讛 诇讛谞讬讞 驻讬' 驻转专 诇讛 专讘 诇诪转谞讬讬转' 讘注讜砖' 诇讛谞讬讞 注讚 诇讗讞' 讛诪讜注讚 讗讘诇 讘讝' 砖讗讘讚 转驻诇讬讜 讜爪专讬讱 诇讛诐 讘诪讜注讚 讻讜转讘讬谉 诇讜 诇讙诪' 讜讛讗 讚驻住拽讬谉 讜转谞讬 住转诪' 诪砖讜' 讚驻砖讬' 诇讬讛 诇转谞讗 讚诇爪讜专讱 讛诪讜注讚 诇讻"注 砖专讬 讜讗注"驻 砖诇讗 诇爪讜专讱 讛诪讜注讚 讛转讬专讜 诇注爪诪讜 讻讚讬 砖讬讛讜 诪讝讜诪谞讬' 诇讜 讜诇讗讞专讬' 讗住专讜 讘砖讻专 砖诇讗 讬讛讗 谞专讗讛 讻注讜砖讛 诪砖讜诐 讛专讜讞转 砖讻专 讻讚驻专砖"讬 讝"诇 讜诪讝讛 讛讟注诐 讛转讬专讜 讻讚讬 驻专谞住转讜 驻讬' 讻砖讬讜爪讬讗 讛砖讻专 讘爪专讻讬 讛诪讜注讚 讜讗注"驻 砖讬砖 诇讜 诪讛 讬讗讻诇 讚讗讬 讘砖讗讬谉 诇讜 诪讛 讬讗讻诇 讻诇 诪讬讚讬 谞诪讬 砖专讬 讻讚讗讬' 讘驻' 砖谞讬 讜谞专讗讬' 讚讘专讬 专讘讬' 砖诪砖讜谉 讝"诇 讚讻诇 讛讬讻讗 讚讗诪专讬' 讘砖"住 砖讘转讜转 讜讬诪讬诐 讟讜讘讬诐 讛讬讬谞讜 讬诪讬诐 讟讜讘讬诐 诪诪砖 讻讚讗讬' 讘诪住' 讘专讻讜转 讙讘讬 讟注讛 讜诇讗 讛讝讻讬专 砖诇 讬"讟 讘讘专讻转 讛诪讝讜谉 讜讙讘讬 讘专讱 注诇 讛讬讬谉 砖诇驻谞讬 讛诪讝讜谉 讜诇讗 注讜讚 讗诇讗 讚讘讬诪讬诐 讟讜讘讬诐 诇讗 讻转讘 讘讛讜 讗讜转 讗诇讗 讚讗转拽讜砖 诇砖讘转 讻讚讻转讬讘 讗诇讛 诪讜注讚讬 讬讬' 讜诪讚讻转讬讘 谞诪讬 讗转 砖讘转讜转讬 转砖诪讜专讜 讻讬 讗讜转 讛讬讗 讜讗诇讜 讛谉 讬诪讬诐 讟讜讘讬诐 砖讛诐 讙"讻 诪拽讜讚砖讬谉 讜诪讘专讻讬谉 讘讛诐 讘专讻转 拽讚讜砖 讻注讬谉 讝讻讜转 讚砖讘转 讜讝讛 谞专讗' 讘专讜专 讜讬砖 诪讞诪讬专讬谉 诇讞讜砖 诇讚讘专讬 砖谞讬讛诐 讜诇讛谞讬讞 讘诪讜注讚 讘诇讗 讘专讻讛 讜讗讬谉 讻讗谉 诪砖讜诐 讘诇 转讜住讬祝:



专讘讬 讬讛讜讚讛 讗讜诪专 诪砖诪讜 驻专砖"讬 讝"诇 诪砖诪讜 砖诇 专讘讬 讗诇注讝专 讜讞讜诇拽 注诇 转"拽 讚讘专讬讬转讗 讘讚讘专讬 专讘讬 讗诇注讝专 讻诪讜 砖讞讜诇拽 注诇讬讜 讘讚讘专讬 讞讻诪讬诐 讜讛诇讻转讗 讟讜讜讛 讜诪讜讻专 讻讚专讻讜 讻讚讬 驻专谞住转讜 讻诇讜诪专 讗驻讬' 讬砖 诇讜 诪讛 讬讗讻诇 讜讻讚驻专讬砖讜 讘转讜住驻转讗:



讛拽讜讘专 讗转 诪转讜 讙' 讬诪讬诐 拽讜讚诐 讛专讙诇 讘讟诇讛 诪诪谞讜 讙讝专转 讝'. 驻讬' 讚住"诇 诇讛讗讬 转谞讗 砖讗讬谉 专讙诇 诪驻住讬拽 讗讘诇讜转 讝' 讗诇讗 讗"讻 谞讛讙 讘讜 拽讜讚诐 讛专讙诇 讙' 讬诪讬诐 讜砖讬注专讜 讞讻诪讬诐 诇驻讬 砖注讬拽专 讗讘诇讜转 讙' 讬诪讬诐 诇注谞讬谉 砖讗诇转 砖诇讜诐 讜诇注谞讬谉 讗住讜专 诪诇讗讻讛 诇注谞讬 讻讚诇拽诪谉 讜诪砖讜诐 讚讗诪专讬' 诇拽诪谉 讙' 诇讘讻讬 讝' 诇讛住驻讚 讜谞拽讟 讛拽讜讘专 诇驻讬 砖讗讬谉 讗讘诇讜转 讞诇讛 讗诇讗 诇讗讞专 拽讘讜专讛 砖谞住转诐 讛讙讜诇诇 讜诇讬转 讛诇讻转讗 讻讜转讬讛 讗诇讗 讻讬讜谉 砖拽讘专 讗讜转讜 拽讜讚诐 讛专讙诇 讗驻讬' 砖注讛 讗' 讘讟诇讛 诪诪谞讜 讙讝专转 讝' 讻讚讗讬' 讘砖"住:



讞' 讬诪讬诐 拽讜讚诐 讛专讙诇 讘讟诇讛 诪诪谞讜 讙讝专转 诇' 讜讙诐 讘讝讜 讗讬谉 讛诇讻讛 讻诪讜转讜 讚讝' 讬诪讬诐 拽讜讚诐 讛专讙诇 住讙讬 讚讬讜诐 讝' 注讜诇讛 诇讻讗谉 讜诇讻讗谉:



诪驻谞讬 砖讗诪专讜 讛砖讘转 注讜诇讛 讜讗讬谞讜 诪驻住拽转 讜讛专讙诇讬诐 诪驻住讬拽讬诐 讜讗讬谞谉 注讜诇讬谉. 讜爪"注 讚诪砖诪注 讚诇讗 讗转讬 诇诪转谉 讟注诪讗 诇讛驻住拽转 专讙诇讬诐. 讜拽砖讛 诪讛 谞转讬谞转 讟注诐 讬砖 讘讝讜 讚讛讗 讛讬讬谞讜 专讬砖讗 讜诇讗 转讜住讬祝 砖讜诐 讟注诐 讘讚讘专 讗诇讗 讗"讻 谞讗诪专 讚诪诇转讗 讘注诇诪讗 拽讗诪专 讚讛讗讚讬谞讗 讚专讘谞谉 讘注诇诪讗 讛讜讗 诪砖讜诐 讚讗讘诇讜转 讚专讘谞谉 讛讜讗 讜讛诐 讗诪专讜 讚讗诇讜 讛讜讬 讗讘诇讜转 讚讗讜专讬讬转讗 讗讬谉 讟注诐 诇讜诪专 讻谉. 讜讛讗 讚讗诪专讬' 专讙诇讬诐 诪驻住讬拽讬诐 讜讗讬谞谉 注讜诇讬谉. 讛"拽 专讙诇讬诐 诪驻住讬拽讬诐 讘讙' 讬诪讬诐 讜讗诐 拽讘专讜 砖谞讬 讬诪讬诐 诪驻住讬拽讬' 讜讙诐 讗讬谞' 注讜诇讬谉. 讜诪讜谞讛 讛' 讗讞专 讛专讙诇 讜讗诇讬讘讗 讚砖讗讜诇 讗讬谞诐 注讜诇讬谉 讗诐 拽讘专讜 讘转讜讱 讛专讙诇 讜讘砖"住 讗住讬拽 讚讗专讬砖讗 拽讗讬 讜诇诪谞讬谉 讝' 讗讬谞诐 注讜诇讬谉 讗讘诇 诇诪谞讬谉 诇' 注讜诇讬谉 讜诪讛 砖砖谞讬谞讜 讛砖讘转 注讜诇讛 讜讗讬谞讛 诪驻住拽转 讻诇讜诪专 砖讗诐 拽讘专讜 拽讜讚诐 讛砖讘转 讜讗驻讬' 讜' 讬诪讬诐 讗讬谞讛 诪驻住拽转 讗讘诇讜' 讻诇诇 讜注讜诇讛 诇诪谞讬谞讜 诇注讜诇诐 讘讬谉 砖讛讬讗 讘讗诪爪注 讗讘诇讜转 讜讘讬谉 砖讛讬讗 讘住讜祝 讗讜 砖讛讬讗 讘转讞诇讛 讻诪讜 砖讗诪专谞讜 讘讬专讜砖' 注诇 讛讗 讚讗诪专讬' 诇注讬诇 讻讬讜谉 砖讞诇 讞' 砖诇讜 讘砖讘转 讜砖讗诇讜 注诇讬讛 讘讬专讜砖' 讜讛讬讗讱 讬砖 砖诪讬谞讬 讘砖讘转 讜驻专讬拽讜 转驻讟专 讻讙讜谉 砖砖诪注 讘砖讘转 砖诪讜注讛 拽专讜讘' 讗"谞 砖谞转讬讬讗砖讜 讘砖讘转 诪诇拽讜讘专讜 讗"诇 砖讛讬讛 注"砖 讜诇讗 讛讬讛 诇讛诐 驻谞讗讬 诇住转讜诐 拽讘专讜 讜讘讗讜 注讜讘讚讬 讻讜讻讘讬诐 讜诪讝诇讜转 讜住转诪讜 讛讙讜诇诇 讘砖讘转 讚讘讛讻讬讞讬讬诇讗 讗讘诇讜转 注诇讬讛 讘砖讘转 讜注讜诇讛 诇讜 诇诪谞讬谉 讝'. 讜讚谉 专讘讬谞讜 讬爪讞拽 讛讝拽谉 讝"诇 注诇 诪讬 砖讘讗讛 诇讜 砖诪讜注讛 拽专讜讘讛 讘砖讘转 注专讘 讛专讙诇 讚讻讬讜谉 砖注讜诇讛 诇讜 讘讞讜诇 砖讛专讙诇 诪驻住讬拽 诇讜 讗讘诇讜转 讚讻讬讜诐 拽讘讜专讛 讚诪讬. 讜讬砖 诇砖讗讜诇 诇专讘讬' 砖诪砖讜谉 讝"诇 讜讞讘讬专讬讜 讝"诇 砖讛诐 讗讜诪专 砖讚讘专讬' 砖讘爪谞注讗 谞讜讛讙讬谉 讘专讙诇 讻诪讜 讘砖讘转 诪驻谞讬 诪讛 讬砖 讛驻专砖 讛讝讛 讘讬谉 砖讘转 诇专讙诇讬诐 讜讘讬专讜砖' 驻讬' 讛讟注诐 讚讗讬 讗诪专转 砖讘转 诪驻住拽转 诇讗 诪砖讻讞转 讗讘诇讜转 讝' 讜讗讬 讗诪专转 砖讘转 讗讬谞讜 注讜诇讛 诇讗 诪砖讻讞转 讝' 专爪讜驻讬谉 讚讜诪讬讗 讚讞讙:



讙讝讬专讜转 讘讟诇讜 讬诪讬诐 讟讜讘讬诐 诇讗 讘讟诇讜 讜砖讬讬诇讬谞谉 讻讬讜谉 讚讙讝专讜转 讘讟诇讜 诇诪讗讬 讛诇讻转讗 诇讗 讘讟诇讜 讬诪讬诐 讟讜讘讬诐 讜讗诪专讬' 讚讛"拽 讚讙讝讬专讜转 诇诪讚 诇讬讘讟诇讬 诇讙诪专讬 讗诐 讘讟诇诐 诪注诇讬讜 砖讙诇讞 拽讜讚诐 讛专讙诇 讗讘诇 讗诐 讛讙讝专' 注讜诪讚' 讘诪拽讜诪' 砖诇讗 讙诇讞 讘注专讘 讛专讙诇 讬诪讬 诇诪讚 讘诪拽讜诪谉 注讜诪讚讬谉 砖讗讬谉 专讙诇 诪驻住讬拽 讜诪讜谞讛 诪谞讚讜 讗诇讗 砖讛专讙诇 注讜诇讛 诇讜 诇诪谞讬谉 讚讟注诪讗 诪讗讬 讗诪讜专 专讘谞谉 砖讬讛讗 讛专讙诇 诪驻住讬拽 讻讚讬 砖诇讗 讬讛讗 讘专讙诇 诪谞讜讜诇 讜讝讛 诪谞讜讜诇 讛讬讗 讻讬讜谉 砖诇讗 讙诇讞 诪注专讘 讬"讟 讻讬 讙诐 讘诪讜注讚 讗住讜专 诇讙诇讞 诪讚讬谉 诪讜注讚 讜讗讬讚讱 住讘专 讻讬 讬诪讬诐 讘讟诇讜 诇讙诪专讬 讜讗注"驻 砖讛讬讛 讬讻讜诇 诇讙诇讞 注专讘 讛专讙诇 讜诇讗 讙诇讞 诪讙诇讞 诇讗讞专 讛专讙诇 讜讻谉 讛诇讻讛:





讛诪讗讬专讬

讜讟讜讜讛 注诇 讬专讻讜 转讻诇转 诇爪讬爪讬转讜 讻诇讜诪专 注诇 讬专讻讜 讚讜拽讗 砖诇讗 讘驻诇讱 讜讘讻讬砖讜专:



讝讛讜 讘讬讗讜专 讛诪砖谞讛 讜驻住拽 讛讚讘专讬诐 砖讻讜转讘 住驻专讬诐 转驻诇讬谉 讜诪讝讜讝讜转 诇注爪诪讜 讘诇讗 砖谞讜讬 讜讻诇 砖讻谉 诇讛讙讬讛 讜讟讜讜讛 转讻诇转 诇讘讙讚讜 讗祝 讘驻诇讱 讜讘讻讬砖讜专 讜谞专讗讛 诪转诇诪讜讚 讛诪注专讘 讗祝 诇讛谞讬讞 诇讗讞专 讛诪讜注讚 讗讘诇 讗讬谞讜 讻讜转讘 讜讟讜讜讛 诇讗讞专讬诐 讜讬专讗讛 讙诐 讻谉 诪转诇诪讜讚 讛诪注专讘 讚讜拽讗 诇讛谞讬讞 讗讘诇 诇爪讜专讱 讛诪讜注讚 诪讜转专 讜讗讬 讗转讛 诇讜诪讚 诪诪谞讛 讞讜讘转 转驻讬诇讬谉 讘诪讜注讚 砖讚讘专讬 转诇诪讜讚 讛诪注专讘 讘爪讬爪讬转 谞讗诪专讜 讗诇讗 砖讗谞讜 诪讚诪讬谉 讗讜转谉 讝讛 诇讝讛:



讜讗诐 讗讬谉 诇讜 诪讛 讬讗讻诇 讻讜转讘 讜讟讜讜讛 诇讗讞专讬诐 讘讻讚讬 驻专谞住转讜 讗祝 诇讛谞讬讞 讜诇讗讞专讬诐 讘讞谞诐 诪讜转专 讜讬砖 驻讜住拽讬诐 砖讗祝 讘砖讬砖 诇讜 诪讛 讬讗讻诇 讻讜转讘 诇讗讞专讬诐 讻讚讬 驻专谞住转讜 讘专讙诇 讛讜讗讬诇 讜讟讜专讞 讘讚讘专 诪爪讜讛 讛讜讗 砖讗诐 转讗诪专 讘砖讗讬谉 诇讜 诪讛 讬讗讻诇 讗祝 讘砖讗专 诪诇讗讻讜转 讻谉:



讻砖转转讘讜谞谉 讘讛讬转专 讛诇讻讜转 诪讜注讚 讜讗住讜专谉 讗转讛 诪讜爪讗 住讘讜转 讛讛讬转专 诪专讜讘讜转 讜讛诐 诪诇讗讻转 讛讗讘讚 讛讙诪讜专 讗讜 讗讘讚 讘拽爪转 讗讜 讞砖砖 讗讘讚 讜讻谉 诪诇讗讻转 讛讚讬讜讟 讗讜 讗讜诪谉 讘讛讚讬讜讟讜转 讜讻谉 爪讜专讱 讛诪讜注讚 讜讻谉 爪专讻讬 讛专讘讬诐 讜讻谉 诇讚注转谞讜 讛专讜讞讛 讘诇讗 砖讜诐 讟讜专讞 讜讻谉 讛诪爪讗转 砖讻专 诇驻讜注诇 砖讗讬谉 诇讜 诪讛 讬讗讻诇 讜讻谉 讙诇讜讞 讜讻讘讜住 诇诪讬 砖诇讗 讛讬讛 讗驻砖专 诇讜 诪注专讘 讬讜诐 讟讜讘 讻讗诇讜 讛砖谞讜讬讬诐 讘诪砖谞转谞讜 讜住讘讜转 讛讗讬住讜专讬谉 讟讜专讞 讬转专 讗祝 讘诪诇讗讻转 讛讗讘讚 讜讻讜讜谉 诪诇讗讻讛 砖讘讜 讘诪讜注讚 讜讻谉 讗讬住讜专 驻专拽诪讟讬讗 讜讻诇诇讬 讛讚讘专讬诐 讘注谞讬谞讬诐 讛诇诇讜 谞专讗讛 诇讬 讘讛诐 砖讻讱 讛诐 讻诇 砖讛讜讗 爪讜专讱 讛诪讜注讚 讘讚讘专 砖讛讜讗 讗讜讻诇 谞驻砖 讗讜 诪讻砖讬专讬谉 砖讘讜 诪讜转专 讘诇讗 砖讜诐 讗讬住讜专 专"诇 讗驻讬' 讻讚专讻讜 讜讗驻讬' 讘驻专讛住讬讗 讜讗驻讬' 讛讬讛 讗驻砖专 诇讜 诪讘注专讘 讜讗驻讬' 讘讟讜专讞 讬转专 讜讗祝 讘讻讬讜谉 诪诇讗讻讛 讜讗祝 讘讗讜诪谞讜转 讙诪讜专讛 讻讙讜谉 讛讚诇讗转 诪讬诐 诇讬专拽讜转 诇爪讜专讱 讗讻讬诇讛 讜拽爪讬专讛 讜注诪讜专 讜讚讬砖讛 讜讝专讬讛 讜讘专讬专讛 讜讟讞讬谞讛 讗祝 讘专讬讞讬诐 砖诇 讬讚 讜拽爪讬爪转 注爪讬诐 讜诪讚讬讚转 转讘诇讬谉 讜诪讻讬专转谉 讘砖讜拽 讜讻谉 讛讜砖讘转 转谞讜专 讜讻讬专讬诐 讜讛讜讗 讛讚讬谉 诇注砖讬讬转 砖驻讜讚讬谉 讜讗住讻诇讗讜转 讜住讻讬谞讬谉 讜讚讜诪讬讛诐 诪砖讗专 讻诇讬 讛诪讗讻诇 讜讗祝 讞驻讬专转 讘讜专讜转 诇诪讬 砖讗讬谉 诇讜 诪讛 讬砖转讛 砖诇讗 谞讗住专讜 讗诇讗 诇诪讬 砖讗驻砖专 诇讜 诇砖转讜转 诪谉 讛谞讛专 讗讜 诪诪拽讜诐 讗讞专 讜拽砖讜讟 讛谞砖讬诐 讗祝 讛讜讗 讘讚讬谉 讗讜讻诇 讜诪讻砖讬专讬讜 讜讚讘专讬诐 讗诇讜 讻诇诐 讚讜拽讗 讻砖讛讚讘专 谞讻专 砖讛讜讗 诇爪讜专讱 讛诪讜注讚 讗讘诇 诪讛 砖拽专讜讘 诇讞砖讜讘 砖讗讬谞讜 诇爪讜专讱 讛诪讜注讚 讗诇讗 诇讗讞专讬讜 讗注"驻 砖讛讜讗 注讜砖讛讜 诇爪讜专讱 讛诪讜注讚 爪专讬讱 砖讬注砖讛讜 讘爪谞注讛 讻讙讜谉 爪讬讬讚讬诐 讜讚砖讜砖讜转 讜讚讜诪讬讛诐 讜讻诇 砖讻谉 诇诪讬 砖诪诇讗讻转讜 讘讻讱 讻诇 讛砖谞讛 讜讚讜诪讛 讻注讜砖讛 诪诇讗讻转讜 诇讛砖转讻专 讜讻砖讗专 讛讬诪讬诐 讻诪讜 砖谞讘讗专 讘住诪讜讱 讜讻谉 讻诇 砖讗讬谉 讘讜 讗讘讚 讗诇讗 砖讛讜转专 诪讞砖砖 讗讘讚 讻讙讜谉 讛讻谞住转 驻讬专讜转 诪驻谞讬 讙谞讘讬诐 讜讻谉 讛讘讗转 讻诇讬诐 诪讘讬转 讛讗讜诪谉 讘砖讗讬谉 诪讗诪讬谞讜 讜讻谉 讘讻诇 讗讜诪谉 讘诪讛 砖讗讜诪谞转讜 讘讻诇 讛砖谞讛 讘讻讱 讜讗驻讬' 诇爪讜专讱 讗讜讻诇 谞驻砖 讜讻诪讜 砖讗诪专讜 讘转诇诪讜讚 讛诪注专讘 诇讗 讬爪讗 诇诇拽讜讟 注砖讘讬诐 讜讬诪讻讜专 讘砖讜拽 讜讛拽砖讛 讜讗讬谉 讚专讻谉 诇讬讗讻诇 讘诪讜注讚 讜转讬专抓 讗诐 讗讜诪专 讗转 讻谉 谞诪爪讗转 诪转讬专 讗转 讛讗讜诪谞讜转 讘诪讜注讚 讜讻谉 讘讙诇讜讞 讜讻讘讜住 讗诪专讜 讘转讜住驻转讗 砖诇讗 讬注砖讛 讻谉 讘专砖讜转 讛专讘讬诐 讗诇讗 讘爪谞注讛 讘转讜讱 讘讬转讜 讜诪讛 砖讗诪专讜 诇讚讬讚讬 讞讝讬 讬诪讗 讚讟讘专讬讗 讚诪拽驻讗 诪砖讻诇讬 讚诪讬讗 讘讝讜 讻诇 讗讞转 讛讬转讛 诪讻讘住转 讘砖诇讛 讜诇讗 讻讜讘住 讗讜诪谉 讛讬讛 讗讜 砖诪讗 讬诪讗 讚讟讘专讬讗 诪拽讜诐 爪谞注讛 讛讬讛 讻诇 砖讛讜讗 爪讜专讱 讛诪讜注讚 讜讗讬谞讜 讗讜讻诇 谞驻砖 讜诇讗 讗讘讚 讗住讜专 讘诪诇讗讻转 讗讜诪谉 讗驻讬' 诇讗 讻讬讜谉 诪诇讗讻转讜 讻讙讜谉 讻住讜转 讜讻诇讬诐 讜诪讜转专 讘诪诇讗讻转 讛讚讬讜讟 讜讘诇讘讚 讘砖诇讗 讬讻讜讬谉 诪诇讗讻转讜 讜注砖讬讬转 诪注拽讛 讜拽专驻讬讟讗 讜讗讬爪讟讬讘讗 讜讚讜诪讬讛诐 讻诇诐 讘讻诇诇 诪诇讗讻转 讛讚讬讜讟 讛诐 讜讛讜讗 砖讛转专谞讜 讘住讬专讜讙 讛诪讟讛 讜讗住专谞讜 讙讚讬诇转讜 诪谉 讛诪讟讜讛 讻诇 砖讛讜讗 讗讘讚 讗注"驻 砖讗讬谞讜 爪讜专讱 讛诪讜注讚 诪讜转专 讻讚专讻讜 讗祝 讘讗讜诪谉 讜讘诇讘讚 讘砖诇讗 讬讻讜讬谉 诪诇讗讻转讜 讜砖诇讗 讬讛讗 砖诐 讟讜专讞 讬转专 讗诇讗 砖诇驻讬 注谞讬谉 讛诪诇讗讻讛 讗转讛 讚谉 讗转 讛讟讜专讞 讗诐 讛讜讗 讬转专 诪讻讚讬 讛专讗讜讬 讗诐 诇讗讜 讻诇 砖讬砖 讘讜 讛诪爪讗转 砖讻专 诇驻讜注诇 砖讗讬谉 诇讜 诪讛 讬讗讻诇 诪讜转专 讗祝 讘砖讗讬谞讜 讗讘讚 讜讗祝 讘砖讗讬谞讜 爪讜专讱 讛诪讜注讚 讜讗祝 讘诪诇讗讻转 讗讜诪谉 讜讗祝 讘讻讚专讻讜 讜讘讻讜讜谉 诪诇讗讻讛 讜讻谉 讻诇 爪专讻讬 专讘讬诐 谞注砖讬谉 讘讻诇 注谞讬谉 讗祝 讘讻讜讜谉 诪诇讗讻讛 讜讘讟讜专讞 讬转专 讜讘讗讜诪谞讜转 诪驻谞讬 砖爪专讻讬 专讘讬诐 讗讬谉 谞讙诪专讬谉 讬驻讛 讗诇讗 讘砖注转 讛驻谞讗讬 讻诪讜 砖讛转讘讗专 讘诪砖谞讛 专讗砖讜谞讛 讜讻诇 诪注砖讛 讛讚讬讜讟 诪讜转专 讘讛诐 讗祝 讻砖讗讬谉 讛专讘讬诐 爪专讬讻讬谉 诇讛诐 注讻砖讜 讜讬砖 讚讘专讬诐 砖谞讗住专讛 注砖讬讬转诐 讗祝 砖诇讗 诪讞砖砖 诪诇讗讻讛 讗诇讗 诪爪讚讚讬诐 讗讞专讬诐 讻谞砖讜讗讬 讗砖讛 讜驻专拽诪讟讬讗 讜讚讜诪讬讛诐:



讜讻砖转转讘讜谞谉 讘讻诇 驻专讟讬 讛砖诪讜注讜转 讗转讛 讬讻讜诇 诇讬砖讘谉 讜诇讛住讻讬诪谉 诇讗讞讚 诪讛讻诇诇讬诐 讗诇讜 砖讛讝讻专谞讜 讻诇 讗讞讚 讘专讗讜讬 诇讜:



讛诪砖谞讛 讛专讘讬注讬转 讛拽讜讘专 讗转 诪转讜 砖诇砖讛 讬诪讬诐 拽讜讚诐 诇专讙诇 讘讟诇讜 诪诪谞讜 讙讝专转 砖讘注讛 砖诪谞讛 讬诪讬诐 拽讜讚诐 诇专讙诇 讘讟诇讜 诪诪谞讜 讙讝专转 砖诇砖讬诐 诪驻谞讬 砖讗诪专讜 砖讘转 注讜诇讛 讜讗讬谞讛 诪驻住拽转 讜讛专讙诇讬诐 诪驻住讬拽讬谉 讜讗讬谞谉 注讜诇讬诐 讗诪专 讛专"诐 驻住拽 讛讛诇讻讛 讛拽讜讘专 讗转 诪转讜 讗驻讬' 砖注讛 讗讞转 拽讜讚诐 讛专讙诇 讘讟诇讛 诪诪谞讜 讙讝专转 砖讘注讛 讜注谞讬谉 注讜诇讛 讜讗讬谞讛 诪驻住拽转 砖讬讞砖讘讜 诪讻诇诇 砖诇砖讬诐 讜注讜诇讬谉 诇诪谞讬谉 讜讗讬谞讜 诪驻住讬拽 讛讗讘诇讜转 讻讬 讛注拽专 讗爪诇谞讜 讚讘专讬诐 砖讘爪谞注讛 谞讜讛讙 讻诪讜 转砖诪讬砖 讛诪讟讛 讜专讞讬爪讛 讘讞诪讬谉 讜驻专讬注转 讛专讗砖 讻讬 讻诇 讝讛 讗住讜专 注诇 讛讗讘诇 讜讗驻讬' 讘砖讘转 讗讘诇 诇专讙诇 诪驻住讬拽 注诇 讻诇 驻谞讬诐 讜讗讬谉 谞讜讛讙讬谉 讘讜 讚讘专 诪讗讘诇讜转 讜讗讬谞谉 注讜诇讬谉 诇驻讬 砖谞砖诇诪讜 讬诪讬 讛讗讘诇讜转 讜讞诇 讛专讙诇 讗讞专 讻讱 讘讟诇讛 讙讝专转 砖诇砖讬诐 讻诪讜 砖谞讝讻专 讜诇讗 谞讗诪专 讻讬 诪谉 讛专讙诇 讘诇讘讚 转注诇讛 诇诪谞讬谉 砖诇砖讬诐 讜讻诪讜 讻谉 专讙诇 讗讬谞讜 注讜诇讛 诇诪谞讬谉 砖讘注讛 讗讘诇 谞讗诪专 砖转讘讟诇 讙讝专转 砖讘注讛 诇讙诪专讬 讻诪讜 砖讬转讘讗专 专讘讬 讗诇讬注讝专 讗讜诪专 诪砖讞专讘 讘讬转 讛诪拽讚砖 注爪专转 讻砖讘转 专讘谉 砖诪注讜谉 讘谉 讙诪诇讬讗诇 讗讜诪专 专讗砖 讛砖谞讛 讜讬讜诐 讛讻驻讜专讬诐 讻专讙诇讬诐 讜讞讻诪讬诐 讗讜诪专讬诐 诇讗 讻讚讘专讬 讝讛 讜诇讗 讻讚讘专讬 讝讛 讗诇讗 注爪专转 讻专讙诇讬诐 讜专讗砖 讛砖谞讛 讜讬讜诐 讛讻驻讜专讬诐 讻砖讘转 讛诇讻讛 讻讞讻诪讬诐 讘讗诪专诐 注爪专转 讻专讙诇讬诐 讜讻专讘谉 讙诪诇讬讗诇 讘讗诪专讜 专讗砖 讛砖谞讛 讜讬讜诐 讛讻驻讜专讬诐 讻专讙诇讬诐 讜讻砖拽讜讘专 讛讗讚诐 讗转 诪转讜 讗驻讬' 砖注讛 讗讞转 拽讜讚诐 讞讙 讛诪爪讜转 讘讟诇讛 诪诪谞讜 讙讝专转 砖讘注讛 讜砖讘注讛 讬诪讬 讛讞讙 谞讞砖讘讬诐 讜讬讞砖讜讘 讗讞专 讛专讙诇 砖砖讛 注砖专 讬讜诐 诇讛砖诇讬诐 砖诇砖讬诐 讬讜诐 讜讻谉 讗诐 拽讘专 诪转讜 讗驻讬' 砖注讛 讗讞转 诇驻谞讬 注爪专转 讗讜 诇驻谞讬 讬讜诐 讛讻驻讜专讬诐 讜专讗砖 讛砖谞讛 讬讞砖讜讘 讗讞专讬讛诐 砖砖讛 注砖专 讬讜诐 诇驻讬 砖讛诐 讻专讙诇讬诐 讜诇驻讬讻讱 讻砖谞拽讘专 诇驻谞讬讛诐 砖讘注讛 讬诪讬诐 讘讟诇讛 诪诪谞讜 讙讝专转 砖诇砖讬诐 讗讘诇 诪讬 砖拽讘专 诪转讜 讗驻讬' 砖注讛 讗讞转 拽讜讚诐 讞讙 讛住讜讻讜转 讘讟诇讛 诪诪谞讜 讙讝专转 砖讘注讛 讻讚讬谉 讻诇 专讙诇 讜砖讘注讛 讬诪讬 讛讞讙 讜砖诪讬谞讬 砖诇 讞讙 讬注诇讜 诇讜 诇砖讘注讛 讬诪讬诐 讗讞专讬诐 讻讬 讛注拽专 讗爪诇谞讜 砖诪讬谞讬 砖诇 讞讙 专讙诇 讘驻谞讬 注爪诪讜 讜诇讗 讬砖讗专讜 讗讞专 砖诪讬谞讬 砖诇 讞讙 讗诇讗 转砖注讛 讬诪讬诐 诪讻诇 讛砖诇砖讬诐 讬讜诐 讜讛拽讜讘专 诪转讜 讘专讙诇 讗讬谞讜 讞讬讬讘 讘讗讘诇讜转 注讚 讬讜诐 讛讗讞专讜谉 砖诇 讞讙 专"诇 讬讜诐 讟讜讘 砖谞讬 砖诇 砖诪讬谞讬 注爪专转 讜讬转讞讬诇 诇诪谞讜转 诪诪谞讜 讜讗讞专讬讜 砖砖讛 讬诪讬诐 讜讬转讞讬讬讘 讘讗讜转谉 讛砖砖讛 讙讝专转 砖讘注讛 讜讗讞专 讻讱 讬诪谞讛 砖诇砖讬诐 讬讜诐 诪讬讜诐 砖诪转 讛诪转 讘讜 讜讬转讞讬讬讘 讘讗讜转谉 砖讗专 讛讚讘专讬诐 讗讞专 讛诪讜注讚 讘讙讝专转 砖诇砖讬诐 讜讙讝专转 砖讘注讛 讛讬讗 诪讛 砖讗讙讬讚 诇讱 讜讛讜讗 讻讬 讻诇 砖讘注转 讛讬诪讬诐 讞讬讬讘 讘讻驻讬讬转 讛诪讟讛 讜讛讜讗 砖诇讗 讬讛讬讛 讘讘讬转 讗诇讗 诪讟讛 讻驻讜讬讛 讜讗住讜专 讘转砖诪讬砖 讛诪讟讛 讜讘谞注讬诇转 讛住谞讚诇 讜讘注砖讬讬转 诪诇讗讻讛 讘讙诇讜讬 讜讘砖讗诇转 砖诇讜诐 讜讘专讞讬爪讛 讘讞诪讬谉 讗驻讬' 诪拽爪转 讙讜驻讜 讜讘专讞讬爪转 讻诇 讙讜驻讜 讘爪讜谞谉 讜讗住讜专 讘住讬讻讛 讜诇拽专讜转 讘转讜专讛 讜讘诪砖谞讛 讜讘转诇诪讜讚 讜讞讬讬讘 讘注讟讬驻转 讛专讗砖 专"诇 砖讬讻住讛 专讗砖讜 讜讬注讟讛 注诇 砖驻诐 讜讗住讜专 诇砖诇讜诇 讗转 讛拽专注 讜讗住讜专 诇讬讟讜诇 爪驻专谞讬讜 讘讻诇讬 讜诇讬讟讜诇 砖驻诪讜 讜讗驻讬' 诪注讻讘 注诇讬讜 讘砖注转 讛讗讻讬诇讛 讜讗讬谞讜 专砖讗讬 诇讻讘住 讘讙讚讬讜 讻诇 讗诇讜 讛讚讘专讬诐 讛诐 讞讜讘讛 注诇 讛讗讘诇 讻诇 砖讘注讛 讜诪诪讛 砖讗转讛 爪专讬讱 诇讚注转 讻讬 讬讜诐 专讗砖讜谉 讗住讜专 诇讜 诇讛谞讬讞 转驻诇讬谉 讜诇讗讻讜诇 拽讚砖讬诐 讻诪讜 砖讘讬讗专谞讜 讘驻住讞讬诐 讜讞讬讬讘 诇讬砖讘 注诇 讛诪讟讛 讻驻讜讬讛 注诇 讛讗专抓 讜讗讬谞讜 讗讜讻诇 诪砖诇讜 讜讘砖诇砖讛 讬诪讬诐 讛专讗砖讜谞讬诐 讗住讜专 讘注砖讬讬转 诪诇讗讻讛 讜讗驻讬' 讘住转专 讜讗诐 谞转谞讜 诇讜 砖诇讜诐 讗讬谞讜 诪讞讝讬专讜 讗诇讗 砖讬讗诪专 诇讛诐 讗讘诇 讛讜讗 讜讙讝专转 砖诇砖讬诐 讛诐 砖砖讛 讚讘专讬诐 讜讛诐 砖诇讗 讬讙诇讞 砖注专讜 讜诇讗 讬诇讘砖 讘讙讚 讞讚砖 诇讘谉 诪讙讜讛抓 讜诪讜讞诇拽 讜讗讬谞讜 诪讗讞讛 讛拽专注 砖拽专注 注诇 讛诪转 讜讗讬谞讜 讛讜诇讱 讘住讞讜专讛 讜讻谉 讗诪专讜 讘讬专讜砖诇诪讬 注诇 讻诇 讛诪转讬诐 讗住讜专 诇诇讻转 讘住讞讜专讛 注讚 砖诇砖讬诐 讬讜诐 注诇 讗讘讬讜 讜注诇 讗诪讜 砖谞讬诐 注讝专 讞讚砖 讜讗住讜专 诇讬砖讗 讗砖讛 砖谞讬讛 讜诇砖诪砖 诪讟转讜 注诪讛 讜讛讜讗 讗诪专诐 讻诇 砖诇砖讬诐 讬讜诐 诇谞讬砖讜讗讬谉 讜讬砖 讘讙讝专转 砖讘注讛 讗讞讚 注砖专 讚讘专 讜讘讙讝专转 砖诇砖讬诐 砖砖讛:



讗诪专 讛诪讗讬专讬 讛拽讜讘专 讗转 诪转讜 讜讻讜' 讻讜谞转 讛诪砖谞讛 注诐 讻诇 讛诪砖谞讬讜转 讛讘讗讜转 讗讞专讬讛 注讚 住讜祝 讛驻专拽 诇讘讗专 注谞讬谞讬 讗讘诇讜转 讜讛讜讗 砖讗讞专 砖讘讬讗专 讚讬谉 讻讬讘讜住 讜转讙诇讞转 讘诪讜注讚 讜讛讬讛 讬讚讜注 诇讻诇 砖讚讬谉 讝讛 砖讜讛 诇讚讬谉 讝诪谉 讗讘诇讜转 专"诇 砖讻诇 砖讛讜转专 诇讙诇讞 讘诪讜注讚 讛讜转专 诇讙诇讞 讘讬诪讬 讗讘诇讜 讜讻谉 砖讛讜爪专讱 诇讘讗专 讗诐 讗讘诇讜转 讞诇 讘诪讜注讚 讗诐 诇讗讜 讜注诇 讗讬讝讛 爪讚 专讙诇 诪驻住讬拽 讗讘诇讜转 谞诪砖讱 诪转讜讱 讝讛 诇讘讗专 讻诇 注谞讬谞讬 讗讘诇讜转 讘讗专讜讻讛 讜讛转讞讬诇 讘诪砖谞讛 讝讜 诇讘讗专 砖讗诐 拽讘专 讗转 诪转讜 砖诇砖讛 讬诪讬诐 拽讜讚诐 讛专讙诇 诪讻讬讜谉 砖谞讛讙 讗讘诇讜转 砖诇砖讛 讬诪讬诐 砖讛专讬 注拽专 讗讘诇讜转 专讙诇 讛讘讗 讗讞专讬讜 讬驻住讬拽 讗转 讛讗讘诇讜转 诇讙诪专讬 诇讻诇 讙讝专转 砖讘注讛 讗讘诇 讗讬谞讜 诪驻拽讬注 讙讝专转 诇' 砖讛专讬 诇讗 讛转讞讬诇讜 注讚讬讬谉 讘讗讘诇讜转 砖诇砖讬诐 讜讗讬谉 专讙诇 诪驻住讬拽 讗诇讗 讗讜转讜 讗讘诇讜转 砖讛讜讗 驻讜讙注讜 讘转讜讻讜 讗诇讗 砖砖诇砖讛 讗诇讜 注讜诇讬谉 诇砖讘注讛 讜诪砖诇讬诐 讻"讙 讬诪讬诐 诇讗讘诇讜转 砖诇砖讬诐 讜讗诐 拽讘专讜 砖诪谞讛 讬诪讬诐 拽讜讚诐 讛专讙诇 砖讻讘专 谞讛讙 讬讜诐 讗讞讚 诪讚讬谉 砖诇砖讬诐 专讙诇 诪驻拽讬注 讗讘诇讜转 砖诇砖讬诐 诪驻谞讬 砖讗诪专讜 讛砖讘转 砖驻讜讙注 讗转 讛讗讘诇 讘转讜讱 讬诪讬 讗讘诇讜转讜 注讜诇讛 诇诪谞讬谉 砖讘注讛 讗注"驻 砖讗讬谉 讘讜 讗讘诇讜转 讗诇讗 诇讚讘专讬诐 砖讘爪讬谞注讛 讗讘诇 讗讬谞讛 诪驻拽注转 讗转 讛讗讘诇讜转 讗诇讗 砖讛讜讗 讞讜讝专 讘讛 诇诪讜爪讗讬 砖讘转 讛讜讗讬诇 讜讛砖讘转 注讜谞讙 谞讗诪专 讘讜 讜诇讗 砖诪讞讛 讗讘诇 讛专讙诇讬诐 诪驻住讬拽讬谉 讗转 讛讗讘诇讜转 诇讙诪专讬 专"诇 讗讜转讜 讗讘诇讜转 砖讛诐 驻讜讙注讬诐 讗讜转讜 讘转讜讻讜 讻诪讜 砖讘讬讗专谞讜 讛讜讗讬诇 讜谞讗诪专讛 砖诪讞讛 讘讛诐 讜讗讬谞谉 注讜诇讬谉 诇诪谞讬谉 砖讘注讛 讗讗"讻 驻讙注 讘讛谉 讗讞专 砖诇砖讛 讗讘诇 诇讗 转讜讱 砖诇砖讛:

诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 诪注专讬诐 讻讜' 讬诪讜转 讛讞讙 讛住"讚 讜讗讞"讻 诪"讛 讻讚讬 讻讜' 讻爪"诇:


讘讚"讛 砖诪讜谞讛 讬诪讬诐 讻讜' 诇讗诇转专 讘转讻讘讜住转 讘讙讬讛讜抓 讻讜' 注讻"诇 谞"诇 讘转讻讘讜住转 讟注讜转 讛讜讗 讚讗讬谞讜 诪讙讝讬专转 砖诇砖讬诐 讗诇讗 诪讙讝讬专转 砖讘注讛 讜注讜讚 谞专讗讛 讚讬砖 诇拽讬讬诪讜 讚讻爪"诇 讘转讻讘讜住转 讙讬讛讜抓 讻讜' 讜专"诇 转讻讘讜住转 砖诇 讙讬讛讜抓 讙诐 诇驻专讬讘"讗 诇拽诪谉 讚讙专住 砖诇砖讬诐 诇讻讬讘讜住 讜转住驻讜专转 谞诪讬 讬砖 诇拽讬讬诪讜 讜拽"诇:


转讜住' 讘讚"讛 专' 讬讛讜讚讛 讻讜' 讜讘转讜住驻讜转 驻讬专砖讜 讻讜' 讻爪"诇:


讘讚"讛 专' 讬讜住讬 讻讜' 讜讛砖转讗 诪转谞讬' 讗转讬讗 讻专' 诪讗讬专 讜讬砖 讻讜' 注讻"诇 讗讬谉 讚讘专讬讛诐 诪讜讘谞讬诐 诇讬 讚讬讜转专 谞专讗讛 讚讛砖转讗 诪转谞讬' 讗转讬讗 讻专' 讬讜住讬 讚讗讬谞讜 诪转讬专 讗诇讗 讻讚讬 驻专谞住转讜 讚讛讬讬谞讜 讘讗讬谉 诇讜 诪讛 讬讗讻诇 讜讚拽转谞讬 讘诪转谞讬' 讗讬谉 讻讜转讘讬谉 住驻专讬诐 转驻讬诇讬谉 讗讬讬专讬 讘讬砖 诇讜 诪讛 讬讗讻诇 讜讻诪讜 砖讻转讘讜 诇拽诪谉 讘砖诐 讛专"专 讬讜谞讛 讗讘诇 讻专' 诪讗讬专 诇讗 诪爪讬 讗转讬讗 讚讛讗 拽转谞讬 讘专讬砖 诪诇转讗 讚专' 诪讗讬专 讻讜转讘 讗讚诐 转驻讬诇讬谉 讜诪讝讜讝讜转 诇注爪诪讜 讜转谞讗 拽诪讗 讚诪转谞讬' 诇讬转 诇讬讛 讛讻讬 诪讚驻诇讬讙 专' 讬讛讜讚讛 讘诪转谞讬' 讜拽讗诪专 讻讜转讘 讗讚诐 转驻讬诇讬谉 讜诪讝讜讝讜转 诇注爪诪讜 讜拽"诇:


讘讗"讚 讜讬砖 诪驻专砖讬诐 讚讻讚讬 讻讜' 讚讗讬谉 诇讜 诪讛 讬讗讻诇 讗诇讗 讻讚讬 驻专谞住转讜 讛讬讬谞讜 讘讛专讜讜讞讛 砖专讬 讚讛讜讗讬诇 讻讜' 讜诪转谞讬转讬谉 驻讬专砖讜 讘转讜住' 讛专讘 讻讜' 注讻"诇 讻爪"诇 谞专讗讛 诇讬 讜专爪讛 诇讜诪专 讚诇驻讬 讝讛 砖专讬 诇专' 讬讜住讬 讗祝 讘讬砖 诇讜 诪讛 讬讗讻诇 讜讗"讻 诪转谞讬' 驻诇讬讙讗 讗讻讜诇讛讜 砖专讬讜转讗 讚讛谞讬 转谞讗讬 讚讘专讬讬转讗 讜拽"诇:


讘讗"讚 讜讛专"专 讬讜谞讛 驻讬专砖 讚讗转讬讗 讻转谞讗 拽诪讗 讜讛"驻 讻讜' 讗讜 讻讚讬 诇讛谞讬讞诐 注讻"诇 讻转谞讗 拽诪讗 讛讬讬谞讜 专讬砖 诪讬诇转讗 讚专' 诪讗讬专 讚诇讗 讗住专讛 诪转谞讬' 诇讻转讜讘 讗驻讬诇讜 诇注爪诪讜 讗诇讗 讻讚讬 诇讛谞讬讞诐 讗讞专 讛诪讜注讚 讗讘诇 诇讛谞讬讞诐 讘诪讜注讚 砖专讬 诇注爪诪讜 讗讜 讘讟讜讘讛 讗驻讬诇讜 诇讗讞专讬诐 讻专' 诪讗讬专 讜讘诪转谞讬转讬谉 讚驻诇讬讙 专' 讬讜住讬 讛讬讬谞讜 讚诪转讬专 诇讻转讜讘 诇注爪诪讜 讗驻讬' 诇讛谞讬讞诐 讗讞专 讛诪讜注讚 讜讛讬讬谞讜 讻专讘 讚讗诪专 讛讻讬 讘讬专讜砖诇诪讬 讻诪"砖 讛转讜住驻讜转 诇拽诪谉 讜讚讜"拽:


讘讚"讛 砖讗诐 诇讗 讙讬诇讞 讻讜' 诪讻诇 诪拽讜诐 驻讬' 讗诪转 讻讜' 注讻"诇 谞专讗讛 诇讬 讚诪谉 诪"诪 讻讜' 注讚 住讜祝 讚讬讘讜专 讛讜讗 诪讬讜转专 讜拽"诇:





专砖"砖

转讚"讛 专' 讬讜住讬. 讚专' 讬讛讜讚讛 拽砖讛 谞诪讬 拽爪转 讚讛诇"诇 讻讜' 讻讚讬 驻专谞住转讜 诇讗讞专讬诐 讗讜 讻讜'. 讻爪"诇:



讘讗"讚 讜讛砖转讗 诪转谞讬转讬谉 讗转讬讗 讻专"诪. 注讬' 专砖"讗. 讜谞专讗讛 讚讟"住 讛讜讗 讜爪"诇 讻专' 讬讜住讬:



讘讗"讚 讗讘诇 专讬讘"讗 讛讬讛 诪讘讬讗 诪谉 讛讬专讜砖诇诪讬 诇讛转讬专 讻讜'. 诇驻诪砖"讻 诇注讬诇 讚专讘 讜专讘讛 讘讘"讞 诪爪讜 住讘专讬 讚砖讘转 讝"转 讗"讻 诪讛讬专讜砖诇诪讬 讗讬谉 专讗讬讛. 讜注讬' 转讜住' 诪谞讞讜转 (诇讜 讘):



讘住讛"讚 讗讬谉 讗讜转 讜诪讬诪讬诐 讻讜'. 讻爪"诇:



专砖"讬 讚"讛 砖诪讜谞讛 讬诪讬诐. 诪讜转专 诇讗诇转专 讘转讻讘讜住转. 注讬' 讘讙讛"砖. 讜谞专讗讛 讚讗讬砖转诪讬讟转讬讛 讚讘专讬 讛诪讛专砖"讗 讘讻讗谉:



专砖"讬 讚"讛 讜讗讬谉 注讜诇讬谉. 讚讻讬 拽讘专 诪转讜 讘转讜讱 讛专讙诇 讻讜'. 讜讘讻讙讜谉 讝讛 诪砖诪注 讚砖讘转 注讜诇讛 (注讬' 诇注讬诇 讬讝 讘 转讚"讛 讻砖讞诇) 讜讗"讻 诪讜讻讞 讚诇讗 讻讚注转 讛专专讬"讞 砖讛讘讗转讬讜 砖诐 讚讗讬谉 砖讘转 注讜诇讛 讘转讞诇转 讛诪谞讬谉:



讘讗"讚 讜讗谞讬 讗讜诪专 讻讬 讟"住 讛讜讗 讻讜'. 讛讙讛"砖 讛谞讬讞讜 讘爪"注 讜讛讘"讞 转诇讛讜 讘转诇诪讬讚 讟讜注讛. 讜讗讜诇讬 讬"诇 讚讛讜讛 拽"诇 拽讜砖讬讬转 讛转讜住' 诇拽诪谉 (讻) 讚"讛 讗专讬讜"讞. 讜谞讬讞讗 诇讬讛 诇诪讬诪专 讚住"诇 诇专讬讜"讞 讚讛诪砖谞讛 诇讗讜 讘讚讜拽讗 谞拽讟讛 讙"讬 讜讚诇讗 讻专讘讗. 讜讘讝讛 诪讚讜讬讬拽 讛讗 讚讗"专 讛诇讻讛 讻转谞讗 讚讬讚谉 讚讗诪专 砖诇砖讛 讚诇讻讗讜专讛 转讬讘讜转 讚讗诪专 砖诇砖讛 讗讱 诇诪讜转专. 讚诇"诇 讚讗转讬 诇讗驻讜拽讬 讛讗 讚砖诪讜谞讛 讬诪讬诐 拽讜讚诐 讛专讙诇 讚诇"讛 讻转谞讗 讚讬讚谉 讗诇讗 讻讗"砖 讚讗诪专 讝' 讚讛诇讗 专讘讗 讙讜驻讬讛 讗诪专 砖诐 诇注讬诇 讚讗"讛 讻讗"砖 讘讬讜诐 讝'. 讗诇讗 注"讻 讘讗 诇讜诪专 讚讗诪专 砖诇砖讛 讚讜拽讗 讜讚诇讗 讻专讬讜"讞:



专砖"讬 讚"讛 讻砖讘转. 讚讬谞讜 讻砖讘转 讻讜'. 讻爪"诇:



讘讛专注"讘 诪"讛. 讜诪讜谞讛 讗讞专 讛专讙诇 诇诪"讚 讬讜诐 注诐 讛讙' 砖注讘专讜 讻讘专 诪谉 讛砖诇砖讬诐. 转诪讜讛 讞讚讗 讚讛讗 专讙诇 注讜诇讛 诇诪谞讬谉 砖诇砖讬诐 讗祝 讗诐 拽讘专讜 讘专讙诇 讻讚诪住拽讬谞谉 诇拽诪谉 讜讻诪砖"讻 讘注爪诪讜 诇拽诪谉. 砖谞讬转 讚讛讙' 讬诪讬诐 砖拽讜讚诐 讛专讙诇 谞讞砖讘讬谉 诇讝"讬 诪谉 讛砖诇砖讬诐 讻讬讜谉 讚讞砖讬讘讬 讻砖讘注讛 讬诪讬 讗讘讬诇讜转 讻讚诇拽诪谉 (讻讚 讘) 讜讻诪砖"讻 讘注爪诪讜 讘诪"讜:



转讚"讛 砖讗诐. 讜谞"诇 讚讛"讛 讻讜' 诇讗 讬讻讘住 讗讞专 讛专讙诇. 讻"谞 讚爪"诇:



讘住讛"讚 讛讗 砖谞讬 讬诪讬诐 诇讗 讘讟诇讜 讙讝讬专转 讗"谞 讛讗 讬诪讬诐 讻讜'. 讻"谞 讚爪"诇. 讜讛专砖"讗 诪讞拽 诇讙诪专讬 诪谉 诪"诪 驻讬专砖 讗诪转 讻讜' 注讚 住讜驻讜:





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 砖诪讜谞讛 讬诪讬诐 讜讻讜' 诪讜转专 诇讗诇转专 讘转讻讘讜住转. 注讬' 讬讘诪讜转 讚祝 诪讙 注"讗 讘专砖"讬 讚"讛 诪拽讜诐 砖诪讜转专 讜注讬讬谉 诇拽诪谉 讚祝 讻讙 注"讗 转讜住' 讚"讛 讻诇 砖诇砖讬诐:


讚"讛 讜讗讬谉 注讜诇讬谉 讜讻讜' 讙"讬 诇讗讜 讚讜拽讗. 拽砖讛 诇讬 讛讗 讘讛讚讬讗 诪讘讜讗专 诇拽诪谉 讚祝 讻 注"讗 讚诇转谞讗 讚诪转谞讬' 讚讛讻讗 讙"讬 讚讜拽讗 讻讚讗诪专讬' 砖诐 讛诇讻讛 讻转谞讗 讚讬讚谉 讚讗诪专 砖诇砖讛 讜爪"注:


转讜住' 讚"讛 讜讟讜讜讛 讜讻讜' 讗驻讬' 讟讬专讞讗 讚诇讗讜 诪诇讗讻讛. 注讬' 诇注讬诇 讚祝 讬讘 注"讘 转讜住' 讚"讛 诪讻谞讬住:





讞讬讚讜砖讬 专讘讬 注拽讬讘讗 讗讬讙专

诪转谞讬' 专讙诇讬诐 诪驻住讬拽讬谉 讜讗讬谞诐 注讜诇讬诐. 
讻转讘 讛专讗"砖 讘住讜祝 驻专拽讬谉 (住讬诪谉 拽诪讙) 讚拽讟谉 砖诪转 诇讜 讗讘讬讜, 讜拽讜讚诐 砖注讘专讜 砖诇砖讬诐 讬讜诐 谞注砖讛 讙讚讜诇 讚讗讬谞讜 讞讬讬讘 诇讛转讗讘诇, 讜讗讬谞讜 讚讜诪讛 讝讛 诇专讙诇讬诐 砖讗讬谞诐 注讜诇讬诐 讻砖诪转 诇讜 诪转 讘专讙诇, 讜讞讬讬讘 诇谞讛讜讙 讝' 讗讞专讬 讻谉 诪砖讜诐 讚讗讬谉 讚讬讞讜讬 讗爪诇 诪爪讜转 讚讞讬诇讜拽 讬砖 讘讬谉 砖讛诪爪讜讛 谞讚讞讬转 诇讘讬谉 砖讛讗讚诐 讛讬讛 讚讞讜讬, 讜讻转讘 讜注讜讚 讚讘诪爪讜转 讙讜驻讬讬讛讜 驻注诪讬诐 讬砖 讚讬讞讜讬, 讜讗诐 讚讙讘讬 讻讬住讜讬 讗诪专讬谞谉 讚讗讬谉 讚讬讞讜讬 讗爪诇 诪爪讜转 砖讗谞讬 讛转诐 砖讬砖 讘讬讚讜 诇讙诇讜转 讛讚诐 诇讘讟诇 讛讚讬讞讜讬. 
讜转诪讜讛 诇讬, 讚讗"讻 诇诪讗讬 讛讜爪专讱 讛砖"住 讘驻"讙 讚住讜讻讛 (讚祝 诇讙 注"讗) 诇讜诪专 讚专"驻 讙讜驻讗 诪住驻拽讗 诇讬讛, [讗讘"讛 砖诐 讘讙诪专讗 讘注讬 专' 讬专诪讬讛 谞拽讟诐 专讗砖讜 (砖诇 讛讚住) 诪注专讘 讬讜"讟 讜注诇转讛 讘讜 转诪专讛 讘讬讜"讟 诪讛讜 讬砖 讚讬讞讜讬 讗爪诇 诪爪讜转 讗讜 诇讗, 讜转驻砖讜讟 诇讬' 诪讛讗 讚转谞谉 讻住讛讜 讛专讜讞 讜谞转讙诇讛 讞讬讬讘 诇讻住讜转, 讜讗专"讬 诇"砖 讗诇讗 砖讞讝专 讜谞转讙诇讛, 讗讘诇 诇讗 讞讝专 讜谞转讙诇讛 驻讟讜专 诪诇讻住讜转, 讜讛讜讬谞谉 讘讛 讻讬 讞讝专 讜谞转讙诇讛 讗诪讗讬 讞讬讬讘 诇讻住讜转, 讛讜讗讬诇 讜讗讚讞讬 讗讚讞讬, 讗诪专 专讘 驻驻讗 讝讗转 讗讜诪专转 讗讬谉 讚讬讞讜讬 讗爪诇 诪爪讜转, 讜讚讞讬 讚专"驻 讙讜驻讬讛 诪讘注讬讗 诇讬讛 诪驻砖讬讟 驻砖讬讟 诇讬讛 (诇专"驻) 讚讗讬谉 讚讬讞讜讬, 讗讜 讚诇诪讗 住驻讜拽讬 诪住驻拽讗 诇讬讛, 诇讞讜诪专讗 (诇讞讬讬讘讜 讻讬住讜讬) 讗诪专讬谞谉 诇拽讜诇讗 (诇讛讻砖讬专 讛讛讚住) 诇讗 讗诪专讬谞谉] 讛讗 讬砖 讞讬诇讜拽 讚讘讻讬住讜讬 讛讜讬 讘讬讚讜. 
讜讙诐 诇讛讬驻讜讱 诇诪讗讬 讛讜爪专讱 讛专讗"砖 诇讞讬诇讜拽讜, 讛讗 讘诇讗"讛 讻驻讬 讚拽讗诪专 讛砖"住 讚专"驻 讙讜驻讗 诪住驻拽讗 诇讬讛 讗"讻 讞讬讬讘 讘讻讬住讜讬 专拽 诪住驻讬拽讗, 讜诪诪讬诇讗 讘讗讘讬诇讜转 讛讜讬 住驻拽 讚专讘谞谉 讜诇拽讜诇讗, 讚讛讗 讘讗诪转 讙诐 诇讞诇讜拽讜 讚讛专讗"砖 讛讗 诪"诪 讙诐 讘诪讬讚讬 讚诇讗讜 讘讬讚讜 讛讜讗 讛讜讬 讗讬讘注讬' 讚诇讗 讗驻砖讟讗 讘注诇转讛 讘讜 转诪专讛 讗诐 讬砖 讚讬讞讜讬, 讗注"讻 讚诪讟注诐 住驻拽 讗讘讬诇讜转 诪拽讬诇讬谉, 讗"讻 讘诇讗讜 讞诇讜拽讜 讛讜讛 诪爪讬 诇讬转谉 讟注诐 讝讛, 讜爪"注 [讗讘"讛 注讬讬谉 诪"砖 讗讗诪"讜 谞"讬 讘转砖讜讘讛 住讬' 谞讙]:





砖注专讬 转讜专转 讘讘诇

(讬讟 讗 诪砖谞讛) 专"讙 讗讜诪专 专"讛 讜讬讜讛"讻 讻专讙诇讬诐.鈥斪溩ё炞� (讻讚 讗) 驻住拽 砖诪讜讗诇 讻专"讙. 讜专讗讬转讬 讘谞诪讜拽讬 讬讜住祝 注诇 诪砖谞转谞讜 讻讗谉 砖讻转讘: "讜讛诇讻讛 讻专"讙, 讚讻"诪 砖砖谞讛 专"讙 讘诪砖谞转谞讜 讛诇讻讛 讻诪讜转讜 讞讜抓 诪注专讘 讜爪讬讚谉 讜专讗讬讛 讗讞专讜谞讛". 讜砖讙讙讛 讛讬讗 讚讘住谞讛讚专讬谉 讗诪专讜 讻谉 注诇 专砖讘"讙. 讜诪诇讘讚 讝讛 讗讬谉 爪讜专讱 诇讻诇诇 讝讛, 砖讛专讬 驻住拽 砖诪讜讗诇 讻诪讜转讜 讻诪讜 砖讻转讘谞讜. 讜讗讜诇讬 讛讙讛"讛 讛讬讗 讘谞诪讜拽讬 讬讜住祝 诪讗讬讝讛 转诇诪讬讚 讟讜注讛.

